অসমকে ধৰি ১৯খন ৰাজ্যত ধাৰাসাৰ বৰষুণ হোৱাৰ সতৰ্কবাণী দিছে বতৰ বিজ্ঞান বিভাগে।দেশৰ সকলো অঞ্চলক বাৰিষাই সামৰি লোৱা বুলি শুকুৰবাৰে বিভাগটোৱে প্ৰকাশ কৰে। বতৰ বিজ্ঞান বিভাগৰ মতে সমগ্ৰ দেশত প্ৰায় এপষেকৰ আগতেই এইবাৰ বাৰিষা আৰম্ভ হ'ব।
উল্লেখযোগ্য যে সাধাৰণতে ১৬ জুলাইৰ পৰাহে সমগ্ৰ দেশত বাৰিষা আৰম্ভ হ'য়। বতৰ বিজ্ঞান বিভাগে লগতে সতৰ্কবাণী শুনাইছে যে অহা দুদিনত দেশৰ প্ৰায় ১৯খন ৰাজ্যত ধাৰাসাৰ বৰষুণ হোৱাৰ সম্ভাৱনা আছে।
তেওঁলোকৰ মতে অহা দুদিনত অসমৰ উপৰি অৰুণাচল প্ৰদেশ, মেঘালয়, ছিকিম, পশ্চিম বংগকে ধৰি কেইবাখনো ৰাজ্যত ধাৰাসাৰ বৰষুণ হ'ব। আনহাতে ২ আৰু ৩ জুলাইতো অসম, অৰুণাচল প্ৰদেশ আৰু মেঘালয়কে ধৰি কেইবাখনো ৰাজ্যত প্ৰবল বৃষ্টিপাতৰ সম্ভাৱনা আছে বুলি কোৱা হৈছে।
তেওঁলোকে লগতে ৪ আৰু ৫ জুলাইত সমগ্ৰ উত্তৰ-পূৰ্বাঞ্চলতে বৰষুণ হোৱাৰ সম্ভাৱনা আছে বুলি প্ৰকাশ কৰিছে।
বতৰ বিজ্ঞান বিভাগৰ সতৰ্কবাণীৰ পৰা এটা কথা স্পষ্ট হৈছে যে এইবাৰ অসমকে ধৰি উত্তৰ-পূৰ্বাঞ্চলত বৃষ্টিপাতৰ হাৰ বৃদ্ধি পোৱাৰ সম্ভাৱনা আছে। প্ৰবল বৃষ্টিপাতৰ ফলত সৃষ্টি হ'ব পৰা বানপানীয়ে অঞ্চলটোত যথেষ্ট ক্ষতি কৰাৰ শংকাও আছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
